Ihi, s umata axeddim nneɣ ad yili ɣef yidles n uɣerbaz amezwaru n ulmud amezwaru n uswir wis semus ay d-yeffɣen deg useggas n 2012-2013. Ad d-nawi awal ɣef tugna d uḍris ay yesɛan kraḍ n yisenfaren, imi deg ugbur nesɛa asenfar amezwaru yesɛa krad n tgezmin ay dslemden i unelmad amek ara yaru tamacahut; yal tagzemt tesɛa sin n yiḍrisen. Ma d asenfar wis sin yettmeslay-d ɣef tira n tebrat, deg tegzemt-agi ad yissin unelmad snat n tgezmin: tamezwarut tesɛa sin n yiḍrisen ma d tis snat tesɛa yiwen n uḍris. Tagi ad tt-nernu ɣer uḍris ullis, amek ara yaru tabrat ama i tmeɣra n uɣerbaz neɣ i win ɛzizen fell-as.